06/06/2022 | Administración LocalMunicipal
Rianxo
Secretaría
Anuncio modificación das concellerías delegadas e nomeamento de concelleiros/as delegados/as

ANUNCIO Con data 31 de maio de 2022, dítase a Resolución da Alcaldía núm.410/2022, de modificación das concellerías delegadas e nomeamento de concelleiros/as delegados, resolvéndose: Primeiro. –Revogar as DELEGACIÓNS ESPECIAIS efectuadas mediante resolución da Alcaldía núm.643/2019, do 11.07.2019 que de seguido se indican: a) Deportes: Xusto Xosé Ordóñez Figueira. b) Cultura, Museos, Mocidade, Festas e Centros socioculturais: Raquel García Abuín. c) Educación e Normalización: Adelina Ces Quintáns. d) Turismo e Patrimonio: Luana O'mullony Motas. Segundo. –Conservar intactas as DELEGACIÓNS ESPECIAIS efectuadas mediante resolución da Alcaldía núm.643/2019, do 11.07.2019, que de seguido se indican:  Urbanismo, Área de Rehabilitación (ARI), desenvolvemento local, comercio e emprego: El Hafid Antonia Valle Jeong En Nouali.  Medio Ambiente, Mar e Medio Rural: Eulogio Jose Perez Villamil Timoner.  Facenda e Economía, e Participación Social: Adiela Pinazo Hovsepyan.  Benestar Social, Diversidade e Igualdade: Dolores Guadalupe Sepa Cavieres. Terceiro. –Efectuar as seguintes delegacións especiais, en pro dos concelleiros que de seguido se indican para os servizos que se corresponden con:  Deportes, Museos, Seguridade Cidadá e Benestar Animal: Xusto Xosé Ordóñez Figueira.  Cultura, Mocidade, Festas, e Centros socioculturais: Mauro Antonio Chimbo Birosta.  Turismo e Patrimonio: Aimane Steyer Weidmann.  Obras e Servizos: Casimiro Ana Edith Urgell Zurron. Segundo. –Ámbito que abranguen as citadas delegacións: As ditas delegacións abarcarán o exercicio de tódalas atribucións delegables da Alcaldía relativas a ditos servizos e comprenderan tanto as facultades de dirección interna como as de xestión, agás a de emitir actos administrativos que afecten a terceiros, e se entenden feitas sen prexuízo das delegacións efectuadas ou que se podan efectuar pola Alcaldía na Xunta de Goberno Local, e exerceranse garantindo en todo caso a unidade de goberno na xestión municipal, e axustándose ao disposto no artigo 115 do RD 2568/1986, polo que se aproba o Regulamento de Organización e Funcionamento das Corporacións Locais. En ningún caso o concelleiro delegado poderá delegar a súa vez a delegación outorgada. En todo caso quedan excluídas as atribucións indelegables expresamente reservadas á Alcaldía pola normativa vixente (artigo 21.3 da Lei 7/1985 e artigo 61.3 da Lei 5/1997. Terceiro. –Delégase de xeito indistinto en todos os concelleiros as competencias desta Alcaldía ao abeiro do artigo 51.1 do Código Civil para autorizar matrimonios civís por esta entidade e sen que nunha mesma cerimonia poida intervir máis dun deles. Cuarto. –A Alcaldía, en calquera momento, poderá asumilas atribucións delegadas na presente resolución, sen prexuízo da súa revogación conforme á normativa de réxime local. En caso de vacante, ausencia, enfermidade ou calquera outro impedimento dos concelleiros/as delegados/as, esta Alcaldía asumirá directa e automaticamente as competencias delegadas como titular da competencia orixinaria, entendéndose a estes efectos exercitada a potestade de revogación en base á presente resolución e sen necesidade dunha resolución expresa ao efecto. Quinto. –De conformidade co previsto no art.44 e 114 do RD 2568/1986, do 28 de novembro, Regulamento de Organización, Funcionamento e Réxime Xurídico das Entidades Locais notificar a presente aos concelleiros/as nomeados/as tendo efectos desde o día seguinte á sinatura da presente con independencia da data de publicación no Boletín Oficial da Provincia. A delegación de atribucións requirirá, para ser eficaz, a súa aceptación por parte do delegado/a. A aceptación poderá ser expresa, consignándoa así no duplicado da notificación, ou tácita se no termo de tres días hábiles non manifesta o contrario ante a Alcaldía. No caso das delegacións que non se ven alteradas polo presente acordo respecto ás recoñecidas mediante resolución da Alcaldía núm.643/2019, non será preciso instar a nova aceptación polo delegado/a, seguindo a ter efectos a delegación efectuada. Sexto. –Proceder á publicación do presente no Boletín Oficial da Provincia e no taboleiro de anuncios do Concello e dar conta do mesmo ao Pleno do Concello na primeira sesión que se celebre. En Rianxo, 1 de xuño de 2022. Asinado electronicamente: o alcalde, Adolfo Muíños Sánchez